**A 2021. június 11-i Doktori Konferencián elhangzó előadások írásbeli változatának formai követelményei**

**Terjedelem:** max. 40.000 karakter, 40.000 karakter (táblázatokkal, ábrákkal, lábjegyzetekkel, irodalom-jegyzékkel együtt; az angol nyelvű cím és összefoglaló nélkül; a **hosszabb tanulmányokat elolvasás nélkül visszaküldjük a megadott terjedelemre rövidítésre**);

**Szöveg:** Times New Roman betűtípus, 12 betűméret, 1,15 sortávolság, 2,5-2,5 cm margó, sorkizárt; a szöveg végén a felhasznált irodalom jegyzéke, a hivatkozott (felhasznált) szerzők neve szerinti betűrendes listában. Kérem, hogy a szövegben a címeket, címsorokat is ugyanebben a stílusban írják, **ne használjanak** **külön cím/címsor formázást**.

**Lábjegyzetek:** az oldal alján, Times New Roman betűtípus, 10 betűméret, szimpla sortávolság, sorkizárt.

**Jegyzetelés:** az oldal alján a hivatkozott szerző neve és a hivatkozott mű megjelenésének éve, továbbá az oldalszám (pl. Szabó 2011. 321.), és a szöveg végén elhelyezett felhasznált irodalom jegyzékében kérjük a hivatkozott szerzőket és műveket – a szerzők nevének ABC sorrendjében – a szokásos bibliográfiai adatokkal megadni. Azonos szerző ugyanabban az évben megjelent más-más írását „a-b-c” stb. kiegészítő jelöléssel különböztessék meg (pl. Szabó 2011a.; Szabó 2011b. stb.).

A jogszabályokat, bírósági határozatokat, AB határozatokat stb. az oldal alján lévő lábjegyzetben, a jogszabályokra előírt **pontos megjelöléssel** tüntessék fel. Az irodalomjegyzékben nem kérjük ezeket még egyszer felsorolni.

Az internetes hivatkozásoknál a letöltés időpontját a következőképpen kérjük megadni: (2020. 05.22)

**Angol nyelvű cím és összefoglaló:** A kéziratokban adják meg a tanulmány angol nyelvű címét és egy rövid, 10-15 soros angol nyelvű összefoglalót is írjanak a végére.

A kéziratokat elektronikusan küldjék meg a doktkonf\_jog@ajk.elte.hu illetőleg a doktkonf\_pol@ajk.elte.hu e-mail címre.

**A kéziratok leadási határideje: 2021. július 5.**

**Határidő után nem fogadunk el kéziratot.**

A kézirat benyújtásakor kérjük **a témavezető aláírásával** ellátott igazolást arról, hogy a tanulmányt lektorálta, és megjelenését támogatja. (Az igazolást szkennelve küldjék meg a tanulmánnyal együtt a fenti e-mail címre.)

A határidő és a formai követelmények előírása azt szolgálja, hogy a konferenciakötet minél előbb megjelenhessen, ezért kérjük ezeket pontosan betartani!

Jó munkát!

 dr. Fazekas Marianna, dr. Antal Attila

 szerkesztők